Λίνα Χίντι

Η Λίνα Χίντι (Αγγλικά: Lena Headey, [αγγλική προφορά:  ˈliːnə ˈhiːdi/ lee-nə heed-ee], 3 Οκτωβρίου 1973 - ) είναι Αγγλίδα ηθοποιός, ηθοποιός φωνής και παραγωγός. Η Χίντι εργάστηκε ως ηθοποιός σε μικρούς και υποστηρικτικούς ρόλους σε ταινίες καθ'όλη την δεκαετία του 1990, προτού γνωρίσει φήμη μέσω από τους πρωταγωνιστικούς ρόλους σε υψηλού κόστους ταινίες όπως η ταινία φαντασίας Οι αδελφοί Γκριμ (2005), η ταινία δράσης 300 (2007) όπου ενσάρκωσε την βασίλισσα της Σπάρτης Γοργώ, και η βιογραφική ταινία περιπέτειας Ο Κόκκινος Βαρώνος (2008).

Η Χίντι έγινε περισσότερο γνωστή όταν ενσάρκωσε την Cersei Lannister στην τηλεοπτική σειρά του HBO, Game of Thrones (2011), ένας ρόλος που της χάρισε τρεις υποψηφιότητες για Βραβείο Emmy Β' Γυναικείου Ρόλου σε δραματική σειρά (2014-2016) και μια υποψηφιότητα για Χρυσή Σφαίρα Β' Γυναικείου Ρόλου σε τηλεοπτική σειρά ή κινηματογραφική σειρά το 2016. Το 2017 η Χίντι έγινε μια από τις πιο ακριβοπληρωμένες ηθοποιούς της τηλεόρασης κερδίζοντας πάνω από 2 εκατομμύρια λίρες για κάθε επεισόδιο του Game of Thrones. Υποδύθηκε επίσης την Σάρα Κόνορ στην ταινία Terminator: The Sarah Connor Chronicles και την έμπορο ναρκωτικών Μαντλίν Μαντρίγκαλ στην ταινία Dredd.

Βιογραφία 
Η Χίντι γεννήθηκε στο Χάμιλτον της Μπερμούντα και είναι η κόρη του Τζον και της Σου Χίντι. Ο πατέρας της ήταν αστυνομικός στο Γιορκσάιρ. Έχει έναν νεότερο αδερφό, τον Τιμ. Η οικογένεια μετακόμισε στο Σόμερσετ όταν η ίδια ήταν πέντε ετών και αργότερα στο Σέλλεϋ, στο δυτικό Γιορκσάιρ, όταν η Χίντι ήταν 11 ετών. Ως παιδί, έλαβε μαθήματα μπαλέτου προτού αναγκαστεί να τα διακόψει.

Η Χίντι ήρθε σε επαφή με την υποκριτική όταν ήταν φοιτήτρια στο Shelley College ; την είδαν σε ηλικία 17 ετών, όταν συμμετείχε σε μια σχολική παράσταση στο Εθνικό Θέατρο του Λονδίνου και επιλέχθηκε για έναν ρόλο στην ταινία του 1992 Waterland.

Δημόσια εικόνα 
Έχει εμφανιστεί στα εξώφυλλα των περιοδικών TV Guide, G3, Sunday Mirror and Germany's Filmstar. Κατέλαβε την 64η θέση στην λίστα με τους 100 Καλύτερους Ηθοποιούς το 2007 του περιοδικού Maxim. Κατέλαβε την 4η, 10η και 3η θέση στην λίστα με τους 100 Καλύτερους Ηθοποιούς το 2007, 2008 και 2009 αντιστοίχως του περιοδικού After Ellen.

Προσωπική ζωή 
Η Χίντι υπήρξε αρραβωνιασμένη με τον ηθοποιό Τζόνυ Κίκκο και για εννιά χρόνια, από το 1994 μέχρι το 2003, έβγαινε με τον ηθοποιό Τζέισον Φλέμινγκ. Η ίδια και ο Φλέμινγκ συναντήθηκαν στα γυρίσματα της ταινίας Το βιβλίο της ζούγκλας και η Χίντι είχε ένα τατουάζ στο μπράτσο της με το όνομά του στα ταϊλανδέζικα, το οποίο έχει πλέον καλυφθεί.

Παντρεύτηκε τον μουσικό Πίτερ Λάουραν τον Μάιο του 2007. Η Χίντι και ο Λάουραν έχουν έναν γιο, τον Γουίλι Λάουραν, ο οποίος γεννήθηκε στις 31 Μαρτίου 2010. Έχει δηλώσει ότι υπέφερε από επιλόχεια κατάθλιψη μετά την γέννηση του Γουίλι. Η Χίντι και ο Λάουραν χώρισαν το 2011 και στις 20 Ιουλίου 2012 η ίδια κατέθεσε αίτηση διαζυγίου στο Ανώτατο Δικαστήριο του Λος Άντζελες. Το διαζύγιο οριστικοποιήθηκε στις 26 Δεκεμβρίου 2013.

Έκανε σχέση με τον συμπρωταγωνιστή της στο Game of Thrones Τζέρομ Φλυν ; ωστόσο η σχέση τους έληξε άδοξα λίγο καιρό πριν τον Μάρτιο του 2014. Στις 10 Ιουλίου 2015 γέννησε το δεύτερο παιδί της, μια κόρη που ονομάστηκε Τέντυ, από τον σκηνοθέτη Νταν Κάνταν (ο οποίος συνεργάστηκε με την Χίντι στην ταινία μικρού μήκους Ο γάμος του διαβόλου).

Η Χίντι έγινε στενή φίλη με την ηθοποιό Πάιπερ Πέραμπο από όταν πρωταγωνίστησαν μαζί στις ταινίες του 2005 Η Σπηλιά και Imagine Me and You. Η Χίντι είναι επίσης καλή φίλη με τον συμπρωταγωνιστή της από το Game of Thrones Πίτερ Ντίκλατζ, ο οποίος ήταν ο πρώτος που πρότεινε την Χίντι στους παραγωγούς της σειράς για τον ρόλο της Cersei Lannister.

Η Χίντι ήταν χορτοφάγος ; ωστόσο σε μια συνέντευξή της το 2011 ανέφερε ότι τώρα τρώει ξανά κρέας.

Η Χίντι έχει αρκετά τατουάζ τα οποία περιλαμβάνουν ένα μεγάλο σχέδιο στην πλάτη της καθώς και ένα γνωμικό στα πλευρά της. Δήλωσε στο περιοδικό Esquire ότι "Αγαπώ τα τατουάζ. Τα βρίσκω χαλαρωτικά". Τα τατουάζ της συχνά καλύπτονται όταν εργάζεται, ωστόσο έχει αναφέρει ότι "μπορείς εύκολα να ξεφύγεις από αυτό όταν φοράς τα ρούχα".

Ακτιβισμός 
Η Χίντι έχει κάνει εκστρατείες για τα δικαιώματα των ζώων. Το 2008 μίλησε ενάντια στην κακοποίηση των ζώων σε μια διαφήμιση για την οργάνωση προστασίας των ζώων PETA.

Η Χίντι υποστηρίζει την οργάνωση ΝΟΗ8 για τα δικαιώματα των ΛΟΑΤ και τον Απρίλιο του 2015 εμφανίστηκε με μια μπλούζα που σχεδιάστηκε από τους ΛΟΑΤ την οποία πούλησε στο Represent.com προκειμένου να μαζέψει χρήματα για την οργάνωση αυτή.

Παραπομπές

Εξωτερικοί σύνδεσμοι 

 

Αγγλίδες ηθοποιοί φωνής
Αγγλίδες ηθοποιοί κινηματογράφου
Αγγλίδες ηθοποιοί τηλεόρασης